Diari Oficial de la Generalitat Valenciana


Sumari del DOGV 9883, del 02-07-2024 (2024/6338)

RESOLUCIÓ de 27 de juny de 2024, del director general de l'Institut Valencià de la Joventut, per la qual es convoquen places en les residències juvenils de l'Institut Valencià de la Joventut per al curs 2024/2025, per a joves.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9883

Data del DOGV
:   02-07-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/6338


Data del document
:   27-06-2024

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

RESOLUCIÓ de 27 de juny de 2024, del director general de l'Institut Valencià de la Joventut, per la qual es convoquen places en les residències juvenils de l'Institut Valencià de la Joventut per al curs 2024/2025, per a joves. [2024/6338]  
L'article 49.1.25 de l'Estatut d'Autonomia de la Comunitat Valenciana atribuïx a la Generalitat les competències exclusives en matèria de joventut.  
La Llei 15/2017, de 10 de novembre, de la Generalitat, de polítiques integrals de joventut (d'ara en avant, Llei de joventut), té com a finalitat garantir que els i les joves puguen definir i construir el seu projecte vital, individual i col·lectiu, en igualtat d'oportunitats. Igualment, esta regulació perseguix garantir la participació i la corresponsabilitat de les persones joves en la presa de decisions, i fomentar al màxim els espais de trobada i de debat.  
Dins dels servicis a la joventut que oferix l'Institut Valencià de la Joventut es troben les residències juvenils. En concret, en l'article 42 de la Llei de joventut, les residències juvenils es definixen com un recurs i un servici per a la joventut.  
Amb la finalitat d'afavorir les possibilitats d'allotjament i manutenció de joves que, per raó d'estudis o per a dur a terme activitats esportives, culturals o d'índole similar, han de desplaçar-se fora del seu domicili particular, l'Institut Valencià de la Joventut convoca anualment places per a joves, d'acord amb el que preveu l'article 69.2 del Decret 86/2015, de 5 de juny, del Consell, que desplega reglamentàriament la Llei de joventut per a l'estada en les seues residències juvenils.  
  
En virtut de tot això i fent ús de les facultats que l'article 11 de la Llei de joventut conferix al director general de l'Institut Valencià de la Joventut, resolc:   
  
Primer  
Convocar places en les residències juvenils de l'Institut Valencià de la Joventut, per al curs acadèmic 2024/2025, per a joves estudiants o joves que duguen a terme alguna activitat esportiva, cultural o d'índole similar.  
  
Segon  
Aprovar les bases que regiran la convocatòria, que s'inclouen com a annex I d'esta resolució.  
  
Tercer   
Aprovar els corresponents models normalitzats de sol·licitud i renúncia, inclosos com a annexos II i III.  
  
Quart  
El director general de l'IVAJ adoptarà les mesures i instruccions necessàries per al desenvolupament i l'aplicació d'esta resolució.  
  
Contra la present resolució, que posa fi a la via administrativa, podrà interposar-se potestativament un recurs de reposició davant del mateix òrgan que la va dictar, en el termini d'un mes comptat a partir de l'endemà de publicar-se en el Diari Oficial de la Generalitat Valenciana, o bé, directament, un recurs contenciós administratiu davant del jutjat contenciós administratiu competent, en el termini de dos mesos comptats a partir de l'endemà de publicar-se en el Diari Oficial de la Generalitat Valenciana. Tot això, d'acord amb el que preveuen els articles 123 i 124 de la Llei 39/2015, d'1 d'octubre, del procediment administratiu comú, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, i sense perjuí que les persones interessades puguen interposar qualsevol altre recurs que consideren oportú.  
  
València, 27 de juny de 2024.- El director general del Institut Valencià de la Joventut.: Vicente Ripoll Gimeno.  
  
  
ANNEX I  
Bases  
  
Primera. Objectiu de la convocatòria  
1.1 Es convoquen places de residents per a joves estudiants i per a joves que duguen a terme alguna activitat esportiva, cultural o d'índole similar, en les residències juvenils de l'Institut Valencià de la Joventut, d'ara en avant, IVAJ, per al curs acadèmic 2024/2025.  
  
1.2 El nombre de places convocades per al curs acadèmic 2024/2025 en les residències juvenils de la Generalitat són les següents:  
  
- Residència juvenil Mare de Déu del Lledó: 11 places, en habitacions dobles amb bany compartit cada dos habitacions.  
- Residència Juvenil Sant Crist del Mar: 20 places en habitacions dobles.  
- Residència juvenil universitària La Florida: 16 places en habitacions individuals amb bany.  
Les places vacants que es puguen produir durant la instrucció del procediment s'incorporaran a les places convocades.  
  
Segona. Condicions de l'allotjament  
2.1 El programa oferit consistirà en allotjament i pensió alimentària completa. La pensió alimentària completa constarà de desdejuni, dinar i sopar. L'allotjament es farà d'acord amb les condicions particulars de cada residència.   
2.2 A l'efecte de la present convocatòria, tant per als estudis universitaris com per als no universitaris, es considerarà curs acadèmic lectiu el que en el seu moment fixen la universitat corresponent i la conselleria competent en matèria d'educació.  
2.3 La plaça que s'obtinga s'estendrà fins a la finalització dels estudis oficials.  
2.4 A l'efecte d'esta convocatòria, es considerarà “cap de setmana” des de la vesprada del divendres fins a la nit del diumenge.  
2.5 El preu mensual establit no inclou el servici d'alimentació durant els caps de setmana, des del sopar del divendres fins al sopar del diumenge, en les residències juvenils Mare de Déu del Lledó i Sant Crist del Mar, però sí l'allotjament.  
2.6 No obstant això, si la residència poguera prestar eixos servicis, els preus aplicables serien els següents:  
Desdejuni: 2,50 €  
Dinar: 5,50 €  
Sopar: 5,00 €  
2.7 La residència juvenil Mare de Déu del Lledó romandrà tancada durant les festes locals de La Magdalena, de Castelló de la Plana, i no prestarà cap servici d'allotjament ni d'alimentació.  
2.8 Les residències juvenils romandran tancades durant les vacacions escolars de Nadal i de Setmana Santa, i, durant estos períodes, es podrà sol·licitar a les persones residents que retiren les seues pertinences de les habitacions. No obstant això, en les residències La Florida i Sant Crist del Mar, la direcció podrà autoritzar la permanència de les persones residents que ho sol·liciten.  
Tercera. Beneficiaris i requisits  
3.1 Podran ser beneficiaris d'estes places:  
a) Joves que cursen estudis conduents a títols oficials impartits per les universitats de la Comunitat Valenciana.  
b) Joves que cursen cicles formatius o ensenyances artístiques, ensenyança secundària, batxillerats o estudis universitaris.  
c) Joves d'altres nacionalitats diferents de l'espanyola que participen en accions o programes europeus o altres programes de cooperació internacional.  
d) Joves que duguen a terme alguna activitat esportiva, cultural o d'índole similar.  
3.2 Les persones que sol·liciten una plaça en alguna de les residències juvenils objecte d'esta convocatòria hauran de tindre entre 14 anys i 30 anys, els dos inclusivament, l'últim dia del termini de presentació de la sol·licitud.  
3.3 En el cas de menors d'edat, el pare, mare o tutor, per raons d'emergència, haurà d'estar en disposició d'acudir a la residència en un espai de temps prou breu per a fer-se'n càrrec.  
3.4 No podran participar en la convocatòria antics residents als quals s'haja revocat la plaça en algun moment per alguna de les causes següents:   
- Organització o participació en actes en els quals es va alterar l'orde o la bona convivència en la residència juvenil.  
- Participació en actes en els quals es va atemptar contra els béns de la residència.  
- Participació en actes en els quals es va menysprear la dignitat o la intimitat d'altres persones.  
  
Quarta. Adjudicació de les places i llista d'espera  
4.1 Si en alguna de les residències el nombre de sol·licituds excedix el nombre de places oferides, s'ordenaran les sol·licituds d'acord amb la prelació següent:  
a) En primer lloc, tindran preferència les sol·licituds de persones residents a la Comunitat Valenciana, davant de les de sol·licitants residents fora de la Comunitat Valenciana.  
b) En segon lloc, tindran preferència les sol·licituds de persones que estiguen cursant estudis universitaris davant de les de sol·licitants que estiguen cursant la resta dels estudis que preveu esta convocatòria que, al seu torn, tindran preferència sobre les de sol·licitants que duguen a terme alguna activitat esportiva, cultural o d'índole similar.  
c) A més, i després d'aplicar l'orde de prelació de l'apartat anterior, les sol·licituds s'ordenaran segons els criteris de baremació que preveu la base sèptima.  
4.2 La llista d'espera estarà formada per les sol·licituds presentades en termini, que reunisquen els requisits i que no hagen obtingut plaça en la primera adjudicació, ordenades d'acord amb els criteris establits en l'apartat anterior.  
4.3 En cas d'empat en la puntuació total, prevaldrà, per a desempatar i per este orde, la puntuació dels criteris següents:  
a) Situació socioeconòmica.  
b) Valoració acadèmica.  
c) Dificultats d'escolarització a causa de la distància del domicili familiar al centre d'estudis.  
Quan l'empat persistisca, es resoldrà mitjançant l'orde alfabètic dels cognoms; la lletra d'inici des de la qual es comptarà per al desempat serà la que establisca la resolució de la conselleria competent en funció pública, per la qual es determina la lletra per a fixar l'orde d'intervenció dels aspirants a les proves selectives corresponents a l'últim any en què es va establir la lletra per a tal fi.  
4.4 En el cas que hi haja places vacants abans de l'inici o durant el curs acadèmic, una vegada esgotada la llista d'espera:  
a) Les residències juvenils podran admetre joves estudiants o que realitzaran algun tipus d'activitat de caràcter acadèmic, o alguna activitat esportiva juvenil o relacionada amb temes de joventut, i que no hagen sol·licitat plaça en el marc d'esta convocatòria, o que l'hagen sol·licitada fora de termini. Les persones residents així admeses, sempre que es mantinguen les condicions que els van servir per a ser admeses, conservaran la plaça fins a la finalització del corresponent curs i, si volen continuar en la residència juvenil, hauran de participar en la següent convocatòria de places.  
b) En el supòsit de no reunir el requisit de l'edat, també es podran admetre, encara que s'aplicaran les condicions que establix la Resolució de 18 de juliol de 2023, del director general de l'IVAJ, per la qual es determina el procediment de contractació per a la reserva i utilització de les instal·lacions juvenils pròpies, així com les tarifes, els preus dels servicis prestats i, si és el cas, els que establisca la normativa posterior. En el cas de la residència juvenil Mare de Déu del Lledó, que no presta servicis d'alberg, les tarifes i els preus que s'aplicaran seran els que s'establixen per a la residència juvenil Sant Crist del Mar de Benicarló quan té ús d'alberg juvenil.  
4.5 Només s'adjudicarà una plaça per persona.  
Quinta. Sol·licituds i termini de presentació  
5.1 Cada sol·licitant haurà de presentar, degudament omplit i firmat, un imprés de sol·licitud, segons el model que figura en l'annex II.  
  
5.2 Les sol·licituds s'han de presentar, preferentment, pel següent procediment telemàtic:  
https://www.gva.es/va/inicio/procedimientos?id\_proc=215&version=amp  
5.3 En el cas d'optar per presentar les sol·licituds de manera presencial, hauran de fer-ho, preferentment, en els registres de l'IVAJ, al carrer Hospital, número 11, 46228 de València, en els de les unitats territorials de l'IVAJ d'Alacant, avinguda d'Orihuela, 59, 03684 Alacant, o de Castelló, carrer Orfebres Santalínea, 2, 12508 Castelló de la Plana, en la residència juvenil Sant Crist del Mar de Benicarló, o en qualsevol dels llocs i mitjans que preveu l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
5.4 El model de sol·licitud previst en l'annex II es podrà obtindre des del portal de l'IVAJ següent: https://ivaj.gva.es/va/residencies.  
5.5 L'imprés haurà d'omplir-lo i signar-lo la persona interessada, i, en el cas de menors d'edat, el pare, la mare o el/la tutor/a.  
5.6 La persona interessada podrà autoritzar l'IVAJ a efectuar la comprovació de les dades de residència i identitat del sol·licitant a través de la Plataforma autonòmica d'interoperabilitat (d'ara en avant, PAI), així com d'altres situacions socioeconòmiques previstes per a la baremació, en compliment del Reial decret 203/2021, de 30 de març, pel qual s'aprova el Reglament d'actuació i funcionament del sector públic per mitjans electrònics, les lleis 39/2015, d'1 d'octubre i 40/2015, d'1 d'octubre, de règim jurídic del sector públic, el Decret 165/2010, de 8 d'octubre, del Consell, pel qual s'establixen mesures de simplificació i reducció de càrregues administratives en els procediments gestionats per l'administració del Consell i el seu sector públic, i el Decret 220/2014, de 12 de desembre, del Consell, pel qual s'aprova el Reglament d'administració electrònica de la Comunitat Valenciana.  
  
5.7 Si de la comprovació efectuada resultara alguna discordança amb les dades facilitades per la persona interessada, l'òrgan instructor estarà facultat per a fer totes les actuacions que siguen necessàries per a la verificació.  
La inexactitud, falsedat o omissió, de caràcter essencial, en les dades de la sol·licitud, així com en els documents que l'acompanyen, determinaran la impossibilitat de continuar el procediment i, per tant, la inadmissió del sol·licitant. Tot això, sense perjuí d'iniciar les accions pertinents per a exigir les responsabilitats, tant administratives com civils o penals, que puguen derivar-se d'esta actuació, segons l'article 6.3 del Decret 165/2010, de 8 d'octubre, del Consell.  
5.8. En cas d'enviament per correu certificat, la presentació de la documentació a l'oficina de correus corresponent haurà de fer-se d'acord amb el que es disposa en l'article 31 del Reial decret 1829/1999, de 3 de desembre, en sobre obert, a fi que l'exemplar destinat a l'IVAJ siga datat i segellat abans de ser certificat. En cas que la sol·licitud no estiga datada i segellada per l'oficina de correus corresponent, s'entendrà com a data vàlida de presentació aquella en la qual tinga entrada en el registre de l'IVAJ.   
5.9 El termini de presentació de sol·licituds serà des de el dia de la publicació de la present resolució en el Diari Oficial de la Generalitat Valenciana fins al 15 de juliol de 2024.  
  
Sexta. Documentació  
6.1 El model oficial de sol·licitud que figura en l'annex II haurà d'anar acompanyat de la documentació que s'especifica en la present base.  
6.2 Si la persona sol·licitant, de nacionalitat espanyola i resident en el territori nacional, o, en el cas de les persones menors d'edat, el pare, la mare o el tutor/a, no prestara el seu consentiment per a efectuar les comprovacions de les dades d'identitat i de residència a través de la Plataforma autonòmica d'interoperabilitat (PAI), d'acord amb el que establix el Decret 165/2010, de 8 d'octubre, del Consell, haurà d'aportar:  
  
a) Document nacional d'identitat (DNI).  
b) Document acreditatiu d'empadronament o de residència, per a la qual cosa no és vàlid el certificat d'empadronament en la mateixa residència d'estudiants.  
6.3 Si la persona sol·licitant té la nacionalitat d'un estat membre de la Unió Europea o que forme part de l'Espai Econòmic Europeu, haurà d'aportar la documentació següent:  
a) Document nacional d'identitat.  
b) Certificat d'inscripció en el Registre central d'estrangers o, si és el cas, certificat del dret a residir amb caràcter permanent.  
c) Document acreditatiu d'empadronament o de residència, per a la qual cosa no serà vàlid el certificat d'empadronament en la mateixa residència d'estudiants  
6.4 Si la persona sol·licitant té nacionalitat estrangera i no es trobara en el supòsit que arreplega l'apartat anterior, haurà de presentar la documentació següent:  
a) Targeta d'identitat d'estranger.  
b) Document acreditatiu d'empadronament o de residència, per a la qual cosa no és vàlid el certificat d'empadronament en la mateixa residència d'estudiants.  
6.5 En cas de fonamentar la seua sol·licitud en la participació en accions o programes europeus o altres programes de cooperació internacional, o en la realització d'alguna activitat esportiva, cultural o d'índole similar. S'haurà de presentar una memòria descriptiva del programa europeu o de cooperació internacional o de l'activitat esportiva, cultural o d'índole similar, acompanyada de la documentació que acredite la participació en este programa o la realització d'esta activitat per la persona sol·licitant.  
6.6 Tota la documentació que es presente ha de ser vàlida i estar en vigor. En el cas que hi haja algun document caducat, serà necessari presentar-ne una còpia juntament amb el resguard d'haver sol·licitat la renovació.  
6.7 A més, a l'efecte de baremació, les persones sol·licitants hauran d'aportar la documentació següent:  
a) Situació socioeconòmica:  
1. Documentació acreditativa de la renda familiar, a fi de calcular-la i baremar-la de conformitat amb la base 7.1 d'esta resolució:  
  
- Original o fotocòpia compulsada del certificat de la Renda de 2022 de la persona sol·licitant, emés per l'Agència Estatal de l'Administració Tributària o, si és el cas, certificat tributari de la Renda de 2022, en cas de no estar obligat a presentar la declaració de l'IRPF d'aquest exercici, únicament quan no s'haja autoritzat la consulta de les dades.  
  
- Original o fotocòpia compulsada del certificat de la Renda de 2022 de tots els membres de la unitat familiar, majors de 16 anys, emés per l'Agència Estatal de l'Administració Tributària o, si és el cas, certificat tributari de la Renda de 2022 dels membres que no van estar obligats a presentar la declaració de l'IRPF d'aquest exercici.  
  
- A l'efecte dels càlculs previstos en la base7.1, haurà d'aportar-se la documentació acreditativa de les situacions esmentades en aquests apartats, si és el cas:  
• Títol de família nombrosa, si és el cas, o autorització per a fer la consulta telemàtica.   
• Certificat de discapacitat, si és el cas, o autorització per a fer la consulta telemàtica.   
• Document acreditatiu de situació d'orfandat absoluta del sol·licitant, si és el cas.  
• Certificat municipal corresponent dels membres de la unitat familiar. Es consideraran membres de la unitat familiar, juntament amb la persona sol·licitant, el pare i la mare; el tutor o la tutora o persona encarregada de la guarda i protecció del menor; els germans solters menors de 25 anys i que convisquen al domicili familiar a 31 de desembre de 2022; els de més edat, quan es tracte de persones amb discapacitat, així com els ascendents dels pares que justifiquen la seua residència al mateix domicili que els anteriors.   
2. Acreditació de la condició de víctima de violència de gènere.  
3. Documentació acreditativa de família acollidora.  
4. Acreditació de família monoparental.  
5. Condició de resident durant el curs anterior, fora de convocatòria.  
  
6. Existència de germans matriculats en l'actualitat en la residència sol·licitada.  
Les persones sol·licitants podran acreditar les condicions indicades en este apartat, mitjançant qualsevol dels mitjans de prova que preveu la normativa autonòmica.  
A més, per a acreditar la de família monoparental, les persones residents a la Comunitat Valenciana podran autoritzar l'IVAJ a consultar les dades.  
Quant a la justificació de la condició de resident i l'existència de germans matriculats en la residència sol·licitada, serà la direcció de cada residència la que emeta d'ofici una certificació sobre este aspecte, sempre que la persona sol·licitant haja marcat la casella corresponent en el model de sol·licitud.  
b) Situació acadèmica:  
Document acreditatiu de les notes obtingudes en el curs acadèmic 2023/2024, expedit per la secretaria del centre docent en què s'hagen cursat estos estudis o, en defecte d'això, full informatiu de les assignatures cursades i matriculades, el nombre de crèdits i les qualificacions obtingudes. Només en el cas de no haver cursat estudis durant l'any acadèmic indicat, una declaració responsable de no haver cursat estudis el curs acadèmic anterior, així com un document acreditatiu de les notes obtingudes l'últim any en què es van realitzar estudis, expedit per la secretaria del centre docent en què s'hagen cursat o, en defecte d'això, el full informatiu.  
c) Dificultats d'escolarització:  
Per a l'acreditació d'este apartat, es tindrà en compte el document acreditatiu d'empadronament o de residència, requerit en els apartats 2, 3 i 4 d'esta base sexta.  
6.8 Si no s'autoritza la consulta o no s'aporta la documentació complementària assenyalada en l'apartat 6.7, no es tindrà en compte a l'efecte de baremació en esta convocatòria.  
6.9 Tots els documents a què es referix esta base aportats per les persones sol·licitants i que hagen sigut expedits a l'estranger hauran d'ajustar-se als requisits següents:  
a) Hauran de ser oficials i estar expedits per les autoritats competents per a fer-ho, d'acord amb l'ordenament jurídic del país corresponent.  
b). Hauran de presentar-se legalitzats per via diplomàtica o, si és el cas, mitjançant la postil·la del Conveni de la Haia. Este requisit no s'exigirà als documents expedits en els estats membres de la Unió Europea, o firmants de l'Acord sobre l'Espai Econòmic Europeu, per les autoritats competents d'estos estats.  
c). Hauran d'anar acompanyats, si és el cas, de la seua corresponent traducció oficial al castellà.  
6.10 Tota la documentació indicada en els apartats anteriors que no siga original s'haurà de compulsar. En cas contrari, es considerarà no presentada, previ requeriment de la seua esmena, d'acord amb el que establix la base sèptima de la present resolució.  
  
Sèptima. Criteris de baremació  
7.1 Valoració socioeconòmica.  
Pel criteri socioeconòmic, es podrà obtindre fins a un màxim de 28 punts, d'acord amb el barem següent:  
A) Renda familiar.   
1. S'obtindrà la renda de la unitat familiar mitjançant l'agregació de les rendes de cada un dels membres computables de la unitat familiar referides que obtinga ingressos de qualsevol naturalesa, corresponents a l'exercici 2022. Una vegada calculada la renda de la unitat familiar, s'hi aplicaran les deduccions següents:  
- Per aportació d'ingressos de membres computables diferents dels sustentadors familiars: el 15 % dels ingressos aportats per qualsevol membre computable de la família diferent dels sustentadors principals.  
  
- Per pertinença del sol·licitant a família nombrosa de categoria general o especial: 525 euros per cada una de les germanes i els germans que siguen membres computables i convisquen al domicili familiar, incloent-hi la persona sol·licitant, quan es tracte de famílies nombroses de categoria general, i 800 euros si es tracta de famílies nombroses de categoria especial, sempre que es tinga dret a este benefici.  
- Existència d'algun membre computable de la família, incloent-hi el mateix sol·licitant, afectat per una discapacitat legalment qualificada: 1.811 euros per cada germana o germà, o per la mateixa persona sol·licitant que tinga una discapacitat, legalment reconeguda, de grau igual o superior al 33 %, o 2.881 euros quan la discapacitat siga de grau igual o superior al 65 %.  
- Per residència de dos o més germans fora del domicili familiar per raó d'estudis durant el curs acadèmic 2023-2024: 1.176 euros per cada germana o germà de la persona sol·licitant menor de vint-i-cinc anys o pel mateix sol·licitant que curse estudis universitaris i residisca fora del domicili familiar, amb residència fora del domicili familiar per raó d'estudis universitaris.  
- Orfandat absoluta del sol·licitant: El 20 % de la renda de la unitat familiar en els supòsits d'orfandat absoluta de la persona sol·licitant sempre que tinga menys de vint-i-cinc anys.  
Per a calcular la puntuació de la valoració socioeconòmica, es dividirà la renda de la unitat familiar, una vegada aplicades les deduccions, entre tots els membres de la unitat familiar, i a l'import resultant s'atorgarà la puntuació següent, segons el tram en què es trobe:  
Fins a 1.000 € 20 punts  
 " 3.000 € 18 punts  
 " 6.000 € 16 punts  
 " 9.000 € 14 punts  
 " 12.000 € 12 punts  
 " 15.000 € 10 punts  
 " 18.000 € 8 punts  
 " 21.000 € 6 punts  
 " 25.000 € 4 punts  
 " 30.000 € 2 punts  
Més de 30.000 € 0 punts  
  
2. El càlcul dels ingressos es realitzarà de la següent forma:  
- Membres de la unitat familiar que hagen presentat declaració o sol·licitud de devolució per l'Impost sobre la Renda de les Persones Físiques: es sumaran els imports corresponents als rendiments del treball, els rendiments del capital mobiliari i els guanys patrimonials, i, a la quantitat resultant, s'hi restaran les despeses deduïbles del treball.  
  
- Membres de la unitat familiar que perceben ingressos propis i no hagueren presentat declaració, per no estar-hi obligats, ni sol·licitud de devolució: s'utilitzarà el procediment indicat en el paràgraf anterior i, sempre que no tinguen rendes, excloses les exemptes, diferents de les del treball, superiors a l'import determinat en l'article 20 de la Llei 35/2006, de 28 de novembre, de l'Impost sobre la Renda de les Persones Físiques, minoraran el rendiment net del treball en les quanties que determina l'esmentat article, apartats a) i b).  
3. Per al càlcul de la renda familiar, són membres computables de la família: els progenitors i, si és el cas, la persona tutora o la persona encarregada de la guarda i protecció del menor, que tindran la consideració de sustentadors principals de la família. També seran membres computables la persona sol·licitant i, si és el cas, les germanes i germans solters/eres de menys de 25 anys o els de més edat, quan es tracte de persones amb discapacitat, així com els menors en règim d'acolliment permanent o de guarda amb finalitats d'adopció i els ascendents dels pares que justifiquen la seua residència en el mateix domicili que els anteriors. Per a ser considerat membre computable haurà de constar la convivència en el domicili familiar a 31 de desembre de 2022.   
  
En el cas de divorci o separació legal dels progenitors de la persona sol·licitant, s'haurà d'acreditar el règim de custodia. Quan el règim de custòdia dels fills i filles siga el de custòdia compartida, es consideraran membres computables la persona sol·licitant, els progenitors de la persona sol·licitant, que tindran la consideració de sustentadors principals de la família i, si és el cas, els seus fills i filles comuns de menys de 25 anys o els de més edat, quan es tracte de persones amb discapacitat, així com els menors en règim d'acolliment permanent o de guarda amb finalitats d'adopció i els ascendents dels pares que justifiquen la seua residència en el mateix domicili que els anteriors. Esta consideració es mantindrà també en el cas que el sol·licitant haja aconseguit la majoria d'edat, sempre que no hi haja indicis justificatius que la situació s'ha modificat.  
  
En el cas que no hi haja custòdia compartida, es consideraran membres computables la persona sol·licitant i la persona que es considere sustentador principal de la família que convisca amb la persona sol·licitant. Es consideren membres computables també, si és el cas, les germanes i germans solters/eres de menys de 25 anys i els de més edat quan es tracte de persones amb discapacitat, així com els menors en règim d'acolliment permanent o de guarda amb finalitats d'adopció i els ascendents dels pares que justifiquen la seua residència en el mateix domicili que els anteriors.   
També tindrà la consideració de membre computable i sustentador principal el nou cònjuge, parella, registrada o no, o la persona unida per una relació anàloga, les rendes i el patrimoni del qual s'inclouran dins del còmput de la renda i el patrimoni familiar. En estos casos, es consideren membres computables les filles i fills solters/eres de menys de 25 anys o els de més edat, quan es tracte de persones amb discapacitat i els ascendents del nou cònjuge, parella, registrada o no, o la persona unida per una relació anàloga que justifique la seua residència en el mateix domicili.  
Així mateix, tindrà la consideració de membre computable la persona amb ingressos propis que, a la data referida, convisca en el domicili amb el sol·licitant quan no hi haja relació de parentiu i no es puga justificar un lloguer.  
En el cas de sol·licitants que al·leguen emancipació o constituïsquen unitats familiars independents, es consideren membres computables la persona sol·licitant i, si és el cas, el cònjuge, la parella, registrada o no o, la persona a la qual es trobe unit per una relació anàloga.  
Així mateix, tindrà la consideració de membre computable la persona amb ingressos propis que, a la data referida, convisca en el domicili amb la persona sol·licitant quan no hi haja relació de parentiu i no es puga justificar un lloguer de pis compartit.   
També es consideren membres computables les filles i fills solters/eres de menys de 25 anys o els de més edat, quan es tracte de persones amb discapacitat, així com els i les menors en règim d'acolliment permanent o de guarda amb finalitats d'adopció que convisquen en el mateix domicili.  
En els casos en què la persona sol·licitant al·legue la seua independència familiar i econòmica, amb l'estat civil que siga, haurà d'acreditar fefaentment que compta amb mitjans econòmics propis suficients que permeten esta independència, així com la titularitat o el lloguer del domicili habitual. En cas contrari, i sempre que els ingressos acreditats resulten inferiors als gastos suportats en concepte d'habitatge i altres gastos considerats indispensables, s'entendrà no provada la independència, per la qual cosa, per al càlcul de la renda i patrimoni familiar, es computaran els ingressos corresponents als membres computables de la família a què es referixen els apartats anteriors. En este supòsit, se li podrà requerir la documentació necessària per a determinar esta circumstància.   
Es considerarà unitat familiar independent, en els termes de l'apartat anterior, els casos en què la persona sol·licitant es trobe, o s'haja trobat, en situació de guarda o tutela per la Generalitat o en el sistema d'atenció socioeducativa de persones menors d'edat en conflicte amb la llei. En este supòsit, la comissió avaluadora li podrà requerir la documentació necessària per a determinar esta circumstància sense necessitat d'acreditar fefaentment que compta amb mitjans econòmics propis suficients que permeten esta independència, així com la titularitat o el lloguer del seu domicili habitual.   
B) Víctima de violència de gènere 2 punts  
C) Família d'acolliment 2 punts  
D) Família monoparental 2 punts  
E) Condició de resident fora de la convocatòria 1 punt  
F) Germans matriculats o germanes matriculades   
en la residència sol·licitada 1 punt  
7.2 Valoració acadèmica  
7.2.1 Pel criteri acadèmic es podrà obtindre fins a un màxim de 18 punts, d'acord amb el barem següent:  
a) Nota mitjana de 0 a 0,99 punts 0 punts  
b) Nota mitjana d'1 a 1,99 punts 2 punts  
c) Nota mitjana de 2 a 2,99 punts 4 punts  
d) Nota mitjana de 3 a 3,99 punts 6 punts  
e) Nota mitjana de 4 a 4,99 punts 8 punts  
f) Nota mitjana de 5 a 5,99 punts 10 punts  
g) Nota mitjana de 6 a 6,99 punts 12 punts  
h) Nota mitjana de 7 a 7,99 punts 14 punts  
i) Nota mitjana de 8 a 8,99 punts 16 punts  
j) Nota mitjana de 9 a 10 punts 18 punts  
7.2.2 L'aplicació del barem es farà en la forma indicada a continuació:  
a) Per al càlcul de la nota mitjana en els estudis organitzats per assignatures, es dividirà la suma aritmètica de les notes obtingudes pel nombre de les assignatures cursades. A este efecte, es computarà com a definitiva la nota més alta obtinguda en cada assignatura entre les convocatòries ordinàries i extraordinàries del curs acadèmic 2023/2024 i, només en el cas de no haver cursat estudis durant el referit any acadèmic, les notes obtingudes en l'últim any en què es van realitzar estudis.  
b) Les qualificacions obtingudes en les proves d'accés a la universitat no es tindran en compte per al càlcul de la nota mitjana.  
c) En les ensenyances mitjanes en les quals hi haja legalment qualificació global per curs, el barem s'aplicarà directament a esta qualificació.   
d) Per al càlcul de la nota mitjana en el cas de plans d'estudi estructurats en crèdits, es ponderarà en funció del nombre de crèdits que integra cada assignatura, d'acord amb la fórmula següent:  
 V = P x NCa  
 NCt  
  
V = valor resultant de la ponderació de la nota obtinguda en cada assignatura.  
P = qualificació numèrica de cada assignatura.  
Nca = nombre de crèdits que integren l'assignatura.  
NCt = nombre de crèdits matriculats en el curs acadèmic que es barema.  
Els valors resultants de l'aplicació d'esta fórmula se sumaran i el resultat serà la nota mitjana final.  
e) Les qualificacions acadèmiques no numèriques equivaldran a les següents qualificacions numèriques:  
- Matrícula d'honor: 10 punts.  
- Excel·lent: 9 punts.  
- Notable: 8 punts.  
- Bé: 6 punts.  
- Suficient o apte: 5 punts  
- Insuficient o no apte: 2 punts.  
- Molt deficient o no presentat: 0 punts  
7.3 Valoració de dificultats d'escolarització  
Dificultats d'escolarització per raó de la distància entre el domicili de residència de la persona sol·licitant i la ubicació del centre escolar o universitari a on cursarà els estudis sol·licitats, fins a un màxim de 10 punts, d'acord amb la distribució següent:  
Més de 100 km. 10 punts  
De 81 fins a 100 km 8 punts  
De 66 fins a 80 km 6 punts  
De 51 fins a 65 km 4 punts  
De 36 fins a 50 km 2 punts  
De 20 fins a 35 km 1 punt  
  
Octava. Instrucció del procediment  
8.1 La instrucció del procediment correspondrà a les unitats territorials de l'IVAJ de Castelló i d'Alacant, i al Servici d'Instal·lacions i Activitats de l'IVAJ, que podran demanar a la persona sol·licitant que aporte addicionalment tots els documents o les dades aclaridores que s'estimen necessaris per a l'examen de la sol·licitud presentada.  
8.2 Si la sol·licitud no reunix els requisits exigits o no porta adjunta la documentació que, d'acord amb esta resolució, s'especifica en les base 6, de conformitat amb el que disposa l'article 68 de la Llei 39/2015, d'1 d'octubre, i d'acord amb el que preveu l'article 45 de l'esmentada llei, , es requerirà que, en el termini de deu dies, comptats a partir de l'endemà de la publicació, s'esmene la falta o s'acompanye dels documents preceptius i la resta de documentació voluntària a l'efecte de baremació.  
Si no es fa esta esmena en el termini esmentat, s'entendrà que la persona interessada ha desistit de la seua petició i es procedirà a arxivar la seua sol·licitud, prèvia resolució dictada en els termes que preveu l'article 21 de la Llei 39/2015, d'1 d'octubre. El que s'ha indicat en este punt només afecta la no esmena dels documents requerits preceptivament, assenyalats en les bases 6.2, 6.3, 6.4 y 6.5.  
  
  
Novena. Comissió avaluadora  
9.1 La comissió avaluadora per a l'estudi i la valoració de les sol·licituds presentades estarà integrada pels següents membres al servici de la Generalitat, adscrits a l'IVAJ:  
Presidència: La persona titular de la Subdirecció General de l'IVAJ o la persona substituta.  
Vocalies:   
- Responsable de la Unitat Territorial de Castelló de l'IVAJ o la persona substituta.  
- Responsable de la Unitat Territorial d'Alacant de l'IVAJ o la persona substituta.  
- Responsable del Servei d'Instal·lacions i Activitats de l'IVAJ o la persona substituta.  
- Una persona del Servei d'Instal·lacions i Activitats de l'IVAJ o la persona substituta.  
- Secretaria: Un/a tècnic/a de l'IVAJ.  
Les persones que integren la comissió avaluadora seran designades per la persona titular de la Direcció General de l'IVAJ.  
9.2 El funcionament de la comissió avaluadora s'ajustarà a les normes que contenen els articles del 15 al 18 de la Llei 40/2015, d'1 d'octubre, de règim jurídic del sector públic.  
9.3 A fi de facilitar l'anàlisi de les sol·licituds presentades, la comissió avaluadora podrà obtindre de les persones sol·licitants la informació addicional que considere necessària.   
9.4 La comissió avaluadora redactarà una proposta provisional de resolució, que contindrà la llista nominal de persones excloses de la convocatòria, amb la causa d'exclusió; la llista nominal de sol·licitants que han obtingut plaça, si és el cas, ordenada d'acord amb els criteris establits, i el barem que arreplega la base sexta, amb la indicació de la puntuació total obtinguda i la relació de persones en llista d'espera. Així mateix, es publicarà la llista de les persones que han desistit de la seua sol·licitud, així com la de les renúncies produïdes. Estes llistes es faran públiques en les seus de l'IVAJ de València, en les unitats territorials de l'IVAJ d'Alacant i de Castelló de la Plana i també en el web de l'IVAJ , amb un període de 10 dies hàbils per a presentar qualsevol al·legació. Transcorregut este termini, la comissió avaluadora elevarà la proposta de resolució al director general de l'IVAJ. Les al·legacions s'entendran resoltes amb la publicació de la resolució d'adjudicació de places  
  
Dècima. Resolució de la convocatòria  
10.1 El director general de l'IVAJ, a la vista de la proposta de la comissió avaluadora, resoldrà la convocatòria. En el procediment, en tot cas, hauran de quedar acreditats els fonaments de la resolució que s'adopte.  
10.2 El termini màxim de resolució serà de tres mesos, comptats a partir de l'endemà del dia en què finalitze el termini de presentació de sol·licituds. Si, transcorregut este termini no ha recaigut cap resolució expressa, les sol·licituds presentades podran entendre's desestimades, sense perjuí de l'obligació de resoldre que establix l'article 21 de la Llei 39/2015, d'1 d'octubre.  
10.3 La resolució de la convocatòria es publicarà en el DOGV als efectes que preveu l'article 45 de Llei 39/2015, d'1 d'octubre, i es farà pública en els servicis centrals i en les unitats territorials de l'IVAJ, així com en les residències juvenils adscrites a este, i a través de la web de l'IVAJ https://ivaj.gva.es/va/residencies.  
  
Onzena. Obligacions dels beneficiaris  
11.1 Les persones admeses en les residències es comprometen a romandre en estes durant tot el curs acadèmic lectiu que, en el seu moment, fixe la universitat corresponent i la conselleria competent en matèria d'educació, o fins que finalitze la seua participació en el programa europeu o de cooperació internacional o en l'activitat esportiva, cultural o d'índole similar que va fonamentar la seua sol·licitud.  
11.2 Preu:  
a) Les persones seleccionades han d'abonar mensualment el preu que establix el punt 1 de l'annex del Decret 128/2012, de 3 d'agost, del Consell, pel qual es modifica el Decret 209/2001, de 18 de desembre, mitjançant el qual es fixa el règim i les quanties dels preus públics que percebrà l'IVAJ, publicat el 06/08/2012, en el DOGV número 6834, en la Correcció d'errors del Decret 128/2012, de 3 d'agost, del Consell, pel qual es modifica el Decret 209/2001, de 18 de desembre (DOGV núm. 6839, de 13/08/2012), o, si és el cas, el que establisca la normativa posterior.   
b) Per al curs 2024/2025, els preus establits són:  
  
  
RESIDÈNCIES PREUS/MES/PERSONA  
 Habitació individual Habitació doble  
Residència juvenil La Florida, d'Alacant 463,50 € -  
Residència juvenil Mare de Déu del Lledó, de Castelló de la Plana 450,00 € 408,00 €  
Residència juvenil Sant Crist del Mar, de Benicarló - 306,00 €  
  
  
El preu s'abonarà en pagaments mensuals, que s'hauran de liquidar dins dels cinc primers dies del mes corresponent, excepte els dies del mes de setembre, que s'abonaran en la mensualitat d'octubre. L'obligació del pagament del resident correspondrà a tot el període lectiu escolar oficial del seu nivell d'estudis o del període previst en el projecte que es desenvoluparà.  
d) Quan l'inici no coincidisca amb el primer dia del mes, les persones residents abonaran, d'eixe mes inicial, només els dies compresos dins del calendari escolar oficial corresponent al seu nivell d'estudis i el preu de cada dia serà el resultat de dividir la quota mensual entre 30 dies. Per a l'últim mes del curs, s'aplicarà el mateix criteri.   
  
Les persones interessades que obtinguen plaça una vegada iniciat el curs acadèmic abonaran, en el primer mes d'estada, la part proporcional que corresponga als dies que utilitzen la residència, en els casos en què no coincidisca amb un mes natural complet.  
e) Les persones interessades que abandonen la residència durant el curs escolar sense finalitzar els estudis o l'activitat prevista abonaran la part corresponent als dies de permanència en la residència del mes en què es produïsca l'abandó i, a més, perdran la fiança.   
Les persones interessades que abandonen la residència una vegada finalitzat el curs escolar, però que vullguen allotjar-se en esta per a fer exàmens oficials, o de qualsevol activitat relacionada amb el projecte presentat, hauran de formalitzar la corresponent reserva i abonar el preu d'alberguista, d'acord amb el que preveu la normativa de preus vigents en la Resolució de 18 de juliol de 2023, DOGV núm. 9646 de 24/07/2023, o, si és el cas, el que establisca la posterior normativa d'actualització.  
Així mateix, les persones residents que no abandonen la residència una vegada finalitzat el curs escolar, i que vulguen allotjar-se en esta per a fer exàmens oficials, o activitats relacionades amb el projecte presentat, continuaran tenint la consideració de residents.  
  
f) En el moment de formalitzar la inscripció, la persona resident farà un pagament de la quantitat equivalent a una quota mensual, en concepte de fiança.  
g) La quantitat ingressada com a fiança respondrà per l'abandó de la residència sense finalitzar els estudis o l'activitat prevista, així com per les obligacions de quotes mensuals no abonades, per gastos no satisfets i per danys o desperfectes ocasionats i no reparats. Tot això, sense perjuí -en cas que les obligacions, danys o desperfectes foren d'un import superior a la fiança- de la reclamació per la diferència fins a arribar al total de l'import d'estos.  
h) La quantitat ingressada com a fiança es tornarà quan finalitze la seua estada en la residència, excepte les retencions que puguen deduir-se per l'aplicació del paràgraf anterior.  
11.3 En els supòsits d'abandó de la residència per motius acadèmics, com ara la participació en programes d'intercanvi d'estudiants, pràctiques que s'hagen de fer en altres localitats i altres situacions assimilables, la persona resident podrà conservar, prèvia sol·licitud, la seua plaça en la residència. En estos supòsits, la persona resident no abonarà la quota durant el període que no estiga en la residència, però no se li retornarà la fiança. La seua no reincorporació, en finalitzar el període sol·licitat d'absència de la residència per motius acadèmics, comportarà la pèrdua de la fiança.  
11.4 Davant de la falta de pagament de dos mesos, o l'incompliment reiterat del termini de pagament, s'iniciarà l'oportú procediment de requeriment i, si és el cas, la revocació de la plaça de resident.  
11.5 Les quantitats que les entitats bancàries cobren a l'IVAJ pels rebuts tornats a la residència hauran de ser abonades per la persona resident.  
11.6 Les quantitats que s'han d'abonar per als cursos successius fins a finalitzar la seua estada en la residència seran les que determine la convocatòria anual de places, d'acord amb la normativa vigent de preus públics aplicable a les activitats i servicis que presta l'IVAJ.  
11.7 Formalització de la inscripció i documentació  
Les persones sol·licitants que obtinguen plaça en el marc de la present convocatòria hauran de formalitzar la inscripció en la secretaria de la residència en la qual se'ls haja adjudicat la plaça o en la Unitat Territorial de l'IVAJ de Castelló, en el cas de la residència Mare de Déu del Lledó, des del dia 2 d'agost fins a les 14.30 hores del dia 30 d'agost de 2024, i aportaran la documentació següent:  
- Dos fotografies grandària carnet  
- Una fotocòpia de la cartilla o targeta sanitària de la Seguretat Social, o de qualsevol altre document que justifique la cobertura mèdica i sanitària  
- El justificant de l'ingrés de la fiança  
- Certificat de dades bancàries  
L'efectivitat de la resolució d'adjudicació de places quedarà condicionada al compliment del que s'ha indicat en l'apartat anterior. Si en els terminis indicats no es formalitza la inscripció en la secretaria corresponent mitjançant l'aportació d'esta documentació, es dictarà l'oportuna resolució del director general de l'IVAJ, d'acord amb el que establix l'article 21 de la Llei 39/2015, d'1 d'octubre, en la qual es declare l'incompliment d'estes obligacions i els efectes corresponents. La plaça que deixa vacant podrà adjudicar-se, d'acord amb els criteris establits en esta convocatòria.  
11.8 La persona admesa haurà de matricular-se en el centre docent declarat en el formulari de sol·licitud de plaça i també realitzar els estudis del nivell igualment declarat en l'esmentada sol·licitud, o dur a terme el projecte de les activitats esportives, culturals o d'índole similar que haja presentat. En el cas de residents estudiants, abans del 15 de novembre de 2024 hauran de presentar el certificat de matrícula o un document acreditatiu de la matrícula per al curs 2024/2025.  
  
11.9 La persona admesa haurà de firmar un document en el qual conste que es compromet a respectar les normes reguladores de les residències juvenils i, especialment, les mesures i recomanacions higièniques i sanitàries establides o que es puguen establir al llarg del curs. En el cas de residents menors d'edat, este document haurà de ser firmat pel pare, la mare o tutor/a. La negativa a firmar este document podrà donar lloc al corresponent procediment de revocació de la plaça concedida.  
11.10 Les persones residents admeses en una residència es comprometen a complir les seues obligacions acadèmiques, entre les quals figuren l'assistència a classe i l'aprofitament dels estudis. A tal fi, la direcció de la residència podrà demanar a les persones residents el seu horari de classes i una còpia dels butlletins de les notes que obtinguen al llarg del curs. A les persones residents que no aporten els butlletins de notes en el termini que es concedisca, se'ls requerirà per escrit que en un termini de deu dies els entreguen en direcció. L'incompliment del termini d'entrega de les notes i/o del seu rendiment i obligacions acadèmiques negatiu reiterat podrà donar lloc al corresponent procediment de revocació de la plaça concedida.  
  
11.11 Durant la primera quinzena del mes de maig de cada any, a l'efecte de continuar en la residència, les persones beneficiàries presentaran a la direcció de la residència una declaració responsable en què esposen que no s'ha modificat cap dels requisits exigits per a participar en la convocatòria en què van ser admeses, i també una sol·licitud de renovació de plaça en la residència per al següent curs lectiu.  
  
11.12 Una vegada presentada la renovació de plaça, la persona interessada es compromet a continuar en la residència el curs següent. No obstant això, en el cas que presente una sol·licitud de renúncia a la plaça fins a l'1 d'agost de cada any, se li podrà tornar la fiança.  
  
Dotzena. Revocació de la plaça i anul·lació del servici  
12.1 L'incompliment o alteració, per la persona beneficiària, dels requisits i les condicions que van donar lloc a l'atorgament de la plaça, així com l'incompliment de les obligacions assenyalades en la base dècima de la present resolució, podran donar lloc al corresponent procediment de revocació de la plaça concedida.   
12.2 Serà causa específica de revocació l'incompliment de les obligacions acadèmiques i/o un rendiment acadèmic negatiu reiterat, l'organització i participació en actes que alteren l'orde o la bona convivència en la residència juvenil, i els que atempten contra els béns de la residència, així com tots els actes que menyspreen la dignitat o la intimitat d'altres persones. També es considerarà greu l'incompliment de les mesures higièniques o sanitàries establides en cada moment per les autoritats sanitàries.  
12.3 La competència per a resoldre el procediment correspon a la Direcció General de l'IVAJ. En la tramitació del procediment es garantirà, en tot cas, el dret a l'audiència de la persona interessada.   
  
12.4 Per causes justificades i prèvia comunicació a les persones residents en qüestió amb una antelació mínima d'un mes, excepte causes de força major, l'IVAJ podrà suspendre el servici de residència per un temps determinat i mentres subsistisquen les circumstàncies que van provocar la suspensió.  
  
Tretzena. Renúncia de plaça i devolució del preu   
13.1 Les sol·licituds de renúncia i devolució del preu es presentaran, degudament omplides, segons el model que figura en l'annex III, preferentment en el Registre electrònic de l'IVAJ:  
https://www.gva.es/va/inicio/procedimientos?id\_proc=22993&version=amp  
13.2 En el cas de presentar les sol·licituds de manera presencial, ho han de fer, preferentment, en el registre de la seu central de l'IVAJ a València, en les unitats territorials de l'IVAJ d'Alacant i Castelló, en les residències juvenils o en qualsevol dels llocs o mitjans que establix l'article 16 de la Llei 39/2015, d'1 d'octubre.  
13.3 El model de renúncia i devolució es podrà obtindre des del portal de l'IVAJ següent: https://ivaj.gva.es/residencies.  
13.4 Quan les sol·licituds es presenten en una oficina de correus per a ser enviades per correu certificat, s'hauran de presentar en sobre obert, incloent-hi una còpia perquè siga segellada i datada per la persona responsable, de manera que se'n puga acreditar la presentació.  
13.5 D'acord amb el que disposa el Decret 103/2014, de 4 de juliol, del Consell, pel qual es regulen els preus públics de la Generalitat, serà procedent la devolució de l'import que corresponga quan, per causa no imputable a la persona interessada, no tinga lloc la utilització del servici o este no es preste.  
S'entendrà o assimilarà causa no imputable a la persona interessada estar afectat per una malaltia que li impedisca assistir a la residència per un període igual o superior a dos mesos, degudament justificat mitjançant un certificat mèdic oficial, omplit i firmat, o un informe hospitalari.  
  
També s'assimilarà causa no imputable a la persona interessada el trasllat de l'expedient acadèmic a un altre centre educatiu, la qual cosa s'haurà de justificar amb la documentació acreditativa de l'admissió i la matrícula en el nou centre.  
13.6 El procediment de devolució de les quantitats, en els casos que siga procedent, es farà d'acord amb el Decret 182/2014, de 24 d'octubre, del Consell, pel qual es regula l'ingrés dels drets de naturalesa pública gestionats per la Generalitat i la devolució d'ingressos indeguts relatius a estos drets.  
Catorzena. Informació detallada sobre el tractament de dades de caràcter personal  
El responsable del tractament de les dades arreplegades a través del formulari i, si és el cas, la documentació que s'adjunta és l'IVAJ, amb domicili al c/ Hospital, 11, 46590 - València, adreça electrònica de contacte residencia\_lght@lbk.jd i telèfon 664 516 434.  
Dada de contacte del delegat de protecció de dades: qcovpquqimghurqg@ywj.pm  
Base jurídica i fins del tractament: Amb base jurídica en el compliment de les obligacions legals derivades de la normativa que preveu la present convocatòria, així com per al compliment d'una missió realitzada en interés públic o en l'exercici de poders públics conferits a l'IVAJ, les dades personals que conté el formulari de sol·licitud de plaça, així com la documentació que presenten les persones sol·licitants seran tractades amb les finalitats següents:  
- Recepció de les sol·licituds, verificació del compliment dels requisits, valoració i, si és el cas, adjudicació de les places d'allotjament i pensió alimentària d'acord amb les condicions i els criteris que establix esta convocatòria.  
- Dur a terme la publicació de les dades en els taulers oficials d'anuncis dels servicis centrals, de les unitats territorials de l'IVAJ, i de les residències juvenils adscrites a este, així com a través de la web de l'IVAJ, http://ivaj.gva.es/residencies, de les sol·licituds que no reunisquen els requisits exigits o no porten adjunta la documentació que, d'acord amb la present resolució, s'especifica en la base 5.1, amb la finalitat de permetre a les persones sol·licitants esmenar la falta o acompanyar els documents preceptius i la resta de documentació.  
- Redactar la proposta provisional de resolució que inclourà: la llista nominal de persones excloses de la convocatòria, amb la causa d'exclusió; la llista nominal de sol·licitants que han obtingut plaça, amb la indicació de la puntuació total obtinguda i la relació de persones en llista d'espera.   
- Redactar i publicar la llista de les persones que han desistit de la seua sol·licitud, així com la de les renúncies produïdes en les seus de l'IVAJ de València, en les unitats territorials de l'IVAJ d'Alacant i de Castelló de la Plana, i també en la web de l'IVAJ https://ivaj.gva.es/va/residencies per a permetre la presentació d'al·legacions i resoldre-les.   
- Resoldre la convocatòria i publicar la llista d'admissions i adjudicacions en el DOGV i en els servicis centrals i en les unitats territorials de l'IVAJ, així com en les residències juvenils adscrites a este, i a través de la web de l'IVAJ https://ivaj.gva.es/va/residencies.   
- Enviar informació als adjudicataris amb informació relacionada amb la residència, així com mantindre el contacte durant la seua estada per a la gestió de qualsevol sol·licitud en relació amb les condicions de residència i servicis inclosos.  
- Dur a terme el cobrament del preu que establix la present resolució així com, en el seu moment, l'abonament de la fiança.  
- En cas de falta de pagament, iniciar l'oportú procediment de requeriment i, si és el cas, la revocació de la plaça.  
- Garantir la suspensió de la residència per causes acadèmiques reservar la plaça, prèvia sol·licitud, i facilitar, si és el cas, la reincorporació.  
- Dur a terme la revocació de la plaça de resident en els casos en què, de conformitat amb el que disposa la present resolució, hi haja una causa per a fer-ho.  
- Tramitar la renúncia de la plaça i dur a terme la devolució de l'import que corresponga quan es donen les causes que preveu la present resolució.  
- Així mateix, si és el cas, amb base jurídica en el consentiment de les persones interessades o els seus representants legals en el cas de menors, es podran fer fotos de les persones interessades per a informar i promocionar les residències de l'IVAJ, així com noves convocatòries, en plataformes de comunicació de l'IVAJ com la seua pàgina web, xarxes socials i/o fullets informatius.  
Destinataris de les dades: Amb base jurídica en el compliment de les obligacions legals derivades de la normativa que preveu esta resolució, així com per a complir una missió realitzada en interés públic o en l'exercici de poders públics conferits a l'IVAJ, les dades personals podran ser comunicades a la Plataforma autonòmica d'interoperabilitat (d'ara en avant, PAI) amb la finalitat d'efectuar la comprovació de les dades de residència i identitat de la persona sol·licitant, així com d'altres situacions socioeconòmiques previstes per a la baremació, a altres òrgans de l'Administració pública amb competència en la matèria, entre els quals, a títol general, podrien trobar-se òrgans autonòmics, locals, estatals, òrgans judicials i Ministeri Fiscal, Tribunal de Comptes, Sindicatura de Comptes, IGAE, Defensor del Poble i Síndic de Greuges, Agència Antifrau de la Comunitat Valenciana, delegat de Protecció de Dades i altres tercers subjectes de dret privat amb interés legítim i/o dret d'accés en el procediment. Així mateix, les dades de les persones beneficiàries de les places es comunicaran a les residències a l'efecte de gestionar l'ocupació de la plaça i les condicions de la pensió alimentària.   
  
Encarregats del tractament: Tercers encarregats del tractament podran tindre accés a les dades per encàrrec de l'IVAJ i/o de la Generalitat Valenciana, per a la prestació de servicis, seguint les instruccions i amb les mesures de seguretat i confidencialitat establides en el contracte per encàrrec de tractament.  
Transferències internacionals de dades: No hi ha transferències internacionals de dades.  
Necessitat de la comunicació de les dades per les persones interessades: totes les dades sol·licitades a través del formulari de sol·licitud de plaça, així com la documentació vinculada, són necessàries per a poder tramitar la sol·licitud, per la qual cosa la falta de comunicació d'estes dades a l'IVAJ determinarà la impossibilitat de tramitar el procediment i, si és el cas, la inadmissió de la sol·licitud.  
Termini de conservació de dades: Les dades personals es conservaran durant el temps necessari per a complir la finalitat per a la qual s'han arreplegat i pels terminis que establixen les normes vigents per a complir obligacions i responsabilitats legals, i se suprimiran d'acord amb el que establix la normativa d'arxius i documentació.  
  
Drets: Les persones interessades poden exercir els seus drets d'accés, rectificació, supressió, oposició, limitació al tractament, portabilitat i de no ser objecte d'una decisió basada únicament en el tractament automatitzat. A més, si és el cas, podrà retirar el consentiment atorgat respecte del tractament de dades per al tractament de la seua imatge en fotografies, sense que això afecte la licitud del tractament previ a la seua retirada. L'exercici dels drets es podrà dur a terme a través de qualsevol de les vies següents:  
a) A través del tràmit electrònic segons s'indica en la Guia del procediment de drets ARCO   
https://www.gva.es/va/inicio/procedimientos?id\_proc=19020  
b) Enviant la petició a qualsevol de les adreces següents:  
Postal: c/ Hospital, 11, 46624 - València.   
Electrònica: pdp\_bdzc@uto.uf  
c) De manera presencial en les oficines administratives de l'IVAJ amb l'aportació de la sol·licitud corresponent.  
L'exercici dels drets és molt personal i requerirà la identificació inequívoca de la persona interessada, que podrà efectuar-se en els apartats b i c mitjançant una fotocòpia del document nacional d'identitat, el passaport o un altre document vàlid que la identifique i, si és el cas, de la persona que tinga la representació, o instruments electrònics equivalents, així com el document o l'instrument electrònic acreditatiu d'esta representació.   
  
Altres drets: Les persones interessades, a més, poden presentar una reclamació a Espanya davant de l'Agència Espanyola de Protecció de Dades (www.agpd.es) i sol·licitar informació i tutela sobre l'exercici dels seus drets. Amb caràcter previ a esta reclamació, pot dirigir-se al delegat de Protecció de Dades de l'IVAJ a través de xclyfvtmxmykogtm@bwi.er  
  
Quinzena. Normativa aplicable a les persones residents  
La normativa aplicable a les persones residents admeses en el marc d'esta convocatòria per als cursos successius fins a finalitzar la seua estada en la residència serà la que es determine en la convocatòria anual de places.  
  
Setzena. Acceptació de les bases  
La participació en esta convocatòria implica l'acceptació de la normativa que la regula.